text: Jost Gippert bachilleratuta 1972 watapi Leipzig institutopi Essen-Altessen llaqtapi ruwaran. 1972 watamanta 1977 watakama lingwistikata, indologiata, japonologiata, sinologiata universidakunapi Berlin llaqtapi Marburg llaqtapi estudiaran.[2] Estudian qhepa doctoradota filosofiapi 1977 watapi hurqukuran. 1977 watamanta 1990 watakama asistente universitarion, lectorpasmi Berlin llaqtapi, Wien llaqtapi, Salzburg llaqtapi. 1991 watapi arminu simipi georgiano simipi, iraní simi simikunamanta obrawan habilitacionta hurqukuran. 1994 watamanta Jost Gippertmi lingwistika comparativata Johann Wolfgang Goethe universidapi Frankfurt am Main llaqtapi yachachishan. 1996 watamanta hamut'ay academiapi Gelati llaqtapi (Georgia mama llaqta) miembron. 2002 watamanta Turfan comisionpi miembron. 2007 watamanta Sprache centropi hamut'ay academiapi Berlin-Brandenburgo suyupi miembron. Jost Gippert doctor honoris causan wakin universidapi Georgia mama llaqtapi: 2009 watapi Ivane Javakhishvili universidamanta, 2013 watapi Shota Rustaveli universidamanta Batumi llaqtapi. Jost Gippertpa llank'anan manan sapallanchu indoeuropeo simikunamanta, tipologia lingwistikamanta, ichaqa caucaso simikunamantapas.